Diari Oficial de la Generalitat Valenciana


Sumari del DOGV 9309, del 30-03-2022 (2022/2648)

RESOLUCIÓ de 24 de març de 2022, del secretari autonòmic d'Educació i Formació Professional, per la qual s'estableix el calendari d'admissió en els ensenyaments sostinguts amb fons públics de Formació Professional de grau bàsic, de grau mitjà i de grau superior, cursos d'especialització i programes formatius de qualificació bàsica, per al curs 2022-2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9309

Data del DOGV
:   30-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2648


Data del document
:   24-03-2022

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * organització de l'ensenyament

RESOLUCIÓ de 24 de març de 2022, del secretari autonòmic d'Educació i Formació Professional, per la qual s'estableix el calendari d'admissió en els ensenyaments sostinguts amb fons públics de Formació Professional de grau bàsic, de grau mitjà i de grau superior, cursos d'especialització i programes formatius de qualificació bàsica, per al curs 2022-2023. [2022/2648]  
L'Ordre 18/2016, d'1 de juny, de la Conselleria d'Educació, Investigació, Cultura i Esport, per la qual es regula l'accés, l'admissió i matrícula a ensenyaments de grau mitjà i de grau superior de Formació Professional en la Comunitat Valenciana, té per objecte regular el desenvolupament del procediment d'accés, admissió i matrícula de l'alumnat en cicles formatius de Formació Professional de grau mitjà i superior, en règim presencial en modalitat d'oferta completa o parcial en centres docents públics i privats amb ensenyaments concertats i en règim semipresencial o a distància en modalitat completa o parcial, en centres docents públics de l'àmbit territorial de la Comunitat Valenciana, i es desenvoluparà un únic procediment d'accés, admissió i matrícula en cada curs escolar.  
A més, el Decret 135/2014, de 8 d'agost, pel qual es regula els cicles formatius de Formació Professional Bàsica en l'àmbit de la Comunitat Valenciana, desenvolupa la normativa bàsica estatal en matèria de cicles de Formació Professional de grau bàsic en l'àmbit territorial de la Comunitat Valenciana, quant al procediment d'admissió cal tindre en compte el Decret 36/2020, de 13 de març, del Consell de modificació del Decret 135/2014, de 8 d'agost (DOGV 8774, 30 de març), modificació que ha consistit a simplificar l'admissió en els cicles de Formació Professional Bàsica, amb el desenvolupament d'un únic procediment d'accés, admissió i matrícula en cada curs escolar.  
  
L'article 29 de la citada norma estableix que la conselleria amb competències en matèria d'educació podrà autoritzar determinats centres educatius a impartir cicles de Formació Professional Bàsica dirigits a grups de persones majors de 17 anys desescolaritzats, a fi de fomentar la seua ocupabilitat.  
La Llei 18/2014, de 15 d'octubre, d'aprovació de mesures urgents per al creixement, la competitivitat i l'eficiència, en el seu títol IV estableix el règim d'implantació del Sistema Nacional de Garantia Juvenil i recull altres mesures per a afavorir l'ocupació.  
El Sistema Nacional de Garantia Juvenil, que es regula en el capítol I del títol IV anteriorment esmentat, té com a finalitat principal que el col·lectiu de joves no ocupats ni integrats en els sistemes d'educació o formació i que siguen majors de 16 anys i menors de 25, o menors de 30 anys en el cas de persones amb un grau de discapacitat igual o superior al 33 per cent, puguen rebre una oferta d'ocupació, educació contínua, formació d'aprenent o període de pràctiques després d'acabar l'educació formal o quedar aturades.  
  
La disposició final dotzena de la Llei 25/2015, de 28 de juliol, de mecanisme de segona oportunitat, reducció de la càrrega financera i altres mesures d'ordre social, modifica la Llei 18/2014, de 15 d'octubre, d'aprovació de mesures urgents per al creixement, la competitivitat i l'eficiència, a fi d'augmentar el col·lectiu potencial de beneficiaris del Sistema Nacional de Garantia Juvenil, puix que amplia l'edat dels beneficiaris als menors de 30 anys.  
El Reial Decret llei 6/2016, de 23 de desembre, de mesures urgents per a l'impuls del Sistema Nacional de Garantia Juvenil, en l'article 1 del seu capítol I, modifica la Llei 18/2014, de 15 d'octubre, d'aprovació de mesures urgents per al creixement, la competitivitat i l'eficiència.  
  
En compliment dels objectius del Pla d'ocupació juvenil, en concret l'ocupabilitat, l'article 106 de la Llei 18/2014, de 15 d'octubre, desenvolupa els programes de segona oportunitat, dirigits a aquells joves que van abandonar de manera prematura els estudis, o qualsevol altra de caràcter similar.  
Al seu torn, l'Ordre 73/2014, de 26 d'agost, per la qual es regulen els programes formatius de qualificació bàsica en l'àmbit de la Comunitat Valenciana, en l'article 5.1, disposa que el calendari d'admissió del seu alumnat es fixarà cada curs d'acord amb el que es disposa per a la Formació Professional reglada.  
D'acord amb aquest marc normatiu, és necessari i oportú establir, per al curs 2022-2023, el calendari d'admissió de l'alumnat en els centres docents públics i privats amb cicles formatius sostinguts amb fons públics en els quals s'impartisquen els ensenyaments de Formació Professional de grau bàsic, de grau mitjà i de grau superior, així com en els programes formatius de qualificació bàsica finançats amb fons públics. La present resolució també estableix el calendari d'admissió de l'alumnat en ensenyaments de Formació Professional de grau bàsic en instituts d'Educació Secundària i centres integrats públics de Formació Professional de la Comunitat Valenciana, dirigides a persones beneficiàries del Pla d'ocupació juvenil.  
  
L'admissió i matriculació de l'alumnat constitueix la base de la prestació del servei educatiu, que ha de garantir el dret a l'educació, i assegurar un procediment d'accés al sistema educatiu amb la major transparència, eficàcia i eficiència possible, garantint l'exercici real de la llibertat d'elecció de centre per part de les persones interessades.  
  
En virtut de l'exposat i fent ús de les atribucions conferides per l'article 68 de la Llei 5/1983, de 30 de desembre, del Consell, l'article 5 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'article 9 de l'Ordre 18/2016, d'1 de juny, resolc:  
  
  
Primer. Calendari del procediment d'admissió  
Acordar l'inici del procés d'admissió i la continuïtat del procediment per al curs 2022-2023, que es realitzarà en les dates i terminis que s'estableixen en aquesta resolució i que s'inclouen com a annexos:  
1. Annex I. Calendari d'admissió en els cicles formatius de Formació Professional de grau bàsic finançats amb fons públics.  
2. Annex II. Calendari d'admissió de l'alumnat en els cicles formatius de Formació Professional de grau mitjà i grau superior finançats amb fons públics.  
3. Annex III. Calendari d'admissió dels programes formatius de qualificació bàsica finançats amb fons públics.  
4. Annex IV. Calendari d'admissió en els cicles formatius de Formació Professional de grau bàsic dirigits a persones beneficiàries del Pla d'ocupació juvenil.  
5. Annex V. Calendari d'admissió de l'alumnat en els Cursos d'Especialització.  
6. Annex VI. Quadre resum del calendari d'admissió i matrícula de l'alumnat en els ensenyaments de Formació Professional de grau bàsic, de grau mitjà i de grau superior, en els programes formatius de qualificació bàsica, i en els cicles de Formació Professional de grau bàsic dirigits a beneficiaris del Pla d'ocupació juvenil, Cursos d'Especialització finançats o sostinguts amb fons públics.  
  
Segon. Normativa aplicable  
Per al curs 2022-2023, la normativa a aplicar en el procediment d'admissió de l'alumnat és la següent:  
1. Ordre 18/2016, d'1 de juny, de la Conselleria d'Educació, Investigació, Cultura i Esport, per la qual es regula l'accés, l'admissió i matrícula a ensenyaments de grau mitjà i de grau superior de Formació Professional en la Comunitat Valenciana.  
2. Decret 135/2014, de 8 d'agost, del Consell, pel qual es regulen els cicles formatius de Formació Bàsica en l'àmbit de la Comunitat Valenciana.  
3. Decret 36/2020, de 13 de març, del Consell, de modificació del Decret 135/2014.  
4. Ordre 73/2014, de 26 d'agost, de la Conselleria d'Educació, Cultura i Esport, per la qual es regulen els programes formatius de qualificació bàsica en la Comunitat Valenciana.  
5. Instruccions de 16 de juliol de 2019, de la Secretaria Autonòmica d'Educació i Formació Professional, per les quals s'estableixen directrius sobre diversos aspectes relacionats amb l'alumnat que s'incorpora al sistema educatiu espanyol procedent de centres de titularitat estrangera o sistemes educatius d'altres països.  
Les persones interessades podran consultar aquesta normativa en la seu electrònica o pàgina web de la Conselleria d'Educació, Cultura i Esport, apartat «Admissió de l'alumnat».  
  
Tercer. Constitució de les comissions sectorials d'escolarització de formació professional  
Cada direcció territorial amb competències en matèria d'educació establirà una única Comissió Sectorial d'Escolarització de Formació Professional, atés l'article 8 de l'Ordre 18/2016, d'1 de juny. Aquesta comissió haurà d'estar constituïda abans del 29 d'abril de 2022.  
  
  
Quart. Vacants  
La publicació de les vacants disponibles en cada ensenyament es realitzarà en les dates i els terminis que s'estableixen en els annexos d'aquesta resolució i es podran consultar en la pàgina web de la Conselleria d'Educació, Cultura i Esport.  
  
Cinqué. Participació en el procés d'admissió  
1. El procediment d'admissió s'aplica en els casos regulats en l'article 3 de l'Ordre 18/2016, d'1 de juny per a cicles de grau mitjà o superior, article 3 del Decret 135/2014, de 8 d'agost, per a Formació Professional de grau bàsic, article 4 de l'Ordre 73/2014, de 26 d'agost, per als programes formatius de qualificació bàsica, i els determinats en els reials decrets que estableixen els cursos d'especialització.  
  
2. L'alumnat estranger podrà participar en el procés d'admissió i podrà acreditar la seua identitat, a més de fer-ho amb la documentació establida en la normativa indicada anteriorment, amb el passaport expedit pel país d'origen.  
  
Sisé. Reclamacions als resultats provisionals i als definitius  
1. La publicació dels resultats provisional i definitiu es realitzarà en els terminis que figuren en els annexos d'aquesta resolució. La formulació de reclamacions, al resultat provisional i al definitiu, es realitzarà per mitjans electrònics, seguint el procediment establit a aquest efecte, dins dels terminis que figuren en els annexos d'aquesta resolució.  
  
2. La s persones participants en el procés d'admissió podran consultar els resultats provisionals i definitius de manera telemàtica mitjançant el procediment informàtic establit a aquest efecte.  
  
Seté. Formalització de la matrícula  
L'alumnat admés en el procediment d'admissió regulat a aquest efecte haurà de formalitzar la matrícula en el centre admés en les dates establides en els annexos inclosos en aquesta resolució.  
  
Huité. Procediment  
1. La Direcció General de Formació Professional i Ensenyaments de Règim Especial publicarà una resolució per la qual es dicten les instruccions necessàries respecte al procediment d'admissió en els ensenyaments sostinguts amb fons públics de Formació Professional de grau bàsic, de grau mitjà i de grau superior, cursos d'especialització i programes formatius de qualificació bàsica, per al curs 2022-2023, que es publicarà en el Diari Oficial de la Generalitat Valenciana i en la pàgina web de la Conselleria d'Educació, Cultura i Esport, en l'apartat de «Formació Professional - Admissió».  
2. La Direcció General de Formació Professional i Ensenyaments de Règim Especial publicarà orientacions respecte al procediment d'admissió que es publicarà en la pàgina web de la Conselleria d'Educació, Cultura i Esport, en l'apartat de «Formació Professional - Admissió».  
  
3. La Direcció General de Formació Professional i Ensenyaments de Règim Especial remetrà instruccions als centres docents sostinguts amb fons públics respecte al procediment d'admissió regulat en aquesta resolució.  
  
Nové. Expedició i presentació del requisit d'accés  
1. Els terminis d'expedició del certificat de requisit acadèmic, d'ara en avant RA, per part dels centres, a les persones sol·licitants de plaça de cicles formatius de grau bàsic, mitjà o superior, seran els següents:  
a) Per a l'alumnat que al juny reunisca els requisits acadèmics, els centres expediran la certificació corresponent, en el termini de dos dies hàbils, a comptar des de la finalització de les activitats lectives del corresponent curs escolar i fins al 30 de juny.  
b) Per a l'alumnat que accedisca mitjançant la prova d'accés realitzada en 2022 en la Comunitat Valenciana, els centres expediran la certificació de complir el RA per haver aprovat aquesta prova d'accés a cicles formatius de grau mitjà o grau superior: fins al 4 de juliol.  
c) Els centres expediran les propostes de l'equip educatiu per a alumnes escolaritzats en centres educatius que sol·liciten plaça de cicles de Formació Professional de grau bàsic fins al 29 de juny.  
2. Lliurament del requisit acadèmic (RA) d'accés a cicles formatius de grau bàsic, mitjà o superior.  
a) No és necessari que aporten presencialment el RA en el centre sol·licitat en primera opció els qui accedisquen a un cicle formatiu de grau mitjà o de grau superior mitjançant l'opció d'accés directe i es troben en una d'aquestes situacions:  
- Obtinguen en el curs 2021-2022, abans de la data d'enregistrament dels RA per part dels centres indicada en els annexos d'aquesta resolució, la titulació de Graduat en Educació Secundària Obligatòria (ESO), titulació en Formació Professional Bàsica, Tècnic de grau mitjà i els titulats en Batxillerat o Tècnic Superior de Formació Professional.  
  
- Ja haurien obtingut qualsevol de les titulacions anteriors en centres públics o privats concertats de la Comunitat Valenciana en algun dels cursos següents: 2016-2017, 2017-2018, 2018-2019, 2019-2020 o 2020-2021.  
b) No és necessari que aporten presencialment el RA en el centre sol·licitat en primera opció els qui accedisquen a un cicle formatiu de grau mitjà o de grau superior mitjançant la prova d'accés i s'hagen examinat d'aquesta prova en el present any en el mateix centre que hagueren sol·licitat en primera opció.  
c) Hauran d'aportar presencialment el RA en el centre sol·licitat en primera opció en les dates que s'indiquen, aquelles persones que no es troben entre els casos de l'apartat a o b, és a dir, els qui:  
- Van obtindre el títol fora de la Comunitat Valenciana o en un centre de Formació Professional d'Adults (FPA).  
- Accedisquen amb el títol de l'ESO després de cursar un cicle de Formació Professional de grau bàsic. A més, hauran d'aportar el certificat acadèmic relacionat amb l'ESO on figure la qualificació final.  
- Accedisquen per altres vies.  
- Accedisquen mitjançant la prova d'accés i aquesta l'han realitzada en un centre diferent del sol·licitat en primera opció.  
- Sol·liciten accedir a segon curs d'un cicle de Formació Professional Bàsica.  
- Sol·liciten canviar d'un cicle de Formació Professional de grau bàsic.  
- Hagen obtingut la titulació necessària per a l'accés directe en cursos anteriors als indicats en l'apartat a.  
d) En el cas que existisquen reclamacions en l'adjudicació de les places per reserva, bé per diversitat funcional bé per esportista d'elit, la direcció del centre o la Inspecció d'Educació podrà reclamar, a les persones afectades i dins dels terminis establits, la documentació necessària per a la resolució d'aquesta reclamació.  
3. No obstant això, el 29 de juny, aquelles persones que hagen participat en el procediment d'admissió i no tinguen gravat en la seua sol·licitud el RA, bé perquè havien de presentar-lo de manera presencial, bé perquè no ha sigut possible obtindre'l del sistema, rebran un correu informatiu perquè puguen tramitar la seua presentació presencial, en el centre de primera opció.  
4. Per a l'accés als Cursos d'Especialització, el RA es presentarà junt amb la sol·licitud. No obstant això, per a les persones que obtinguen el requisit el present curs, podran presentar el RA en el termini indicat en el punt 5 de l'annex V.  
  
Desé. Prioritat d'accés en supòsits d'acolliment residencial, familiar, guarda amb finalitats d'adopció o violència  
La Llei 26/2018, de 21 de desembre, de la Generalitat, de drets i garanties de la infància i l'adolescència, en l'article 47, apartats 1 i 2, estableix la prioritat en l'accés al centre educatiu dels xiquets, xiquetes o adolescents bé en acolliment residencial, bé en acolliment familiar o guarda amb finalitats d'adopció. De la mateixa manera, per als xiquets, xiquetes o adolescents, que patisquen i acrediten alguna de les circumstàncies descrites en l'article 9 d'aquesta llei.  
A més, l'article 20 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana, determina que els fills i filles, acollits i tutelats menors d'edat de les víctimes de la violència recollida en aquesta llei, tindran dret a ser acollits juntament amb la seua mare en els centres residencials corresponents, i a l'escolarització immediata en cas de canvi de domicili de la mare per causa d'aquesta violència.  
Per a aquest alumnat les comissions sectorials d'escolarització determinaran, en cas de no haver sigut admesos o de presentar una reclamació davant el resultat definitiu, el centre en què hauran de ser escolaritzats.  
  
Contra aquesta resolució, que posa fi a la via administrativa, podrà interposar-se amb caràcter potestatiu un recurs de reposició davant de la Conselleria d'Educació, Cultura i Esport en el termini d'un mes comptat des de l'endemà de la publicació o interposar directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació, conformement amb el que s'estableix en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 24 de març de 2022.- El secretari autonòmic d'Educació i Formació Professional: Miguel Soler Gracia.  
  
  
ANNEX I  
Calendari d'admissió i matrícula per a ensenyaments de Formació Professional de grau bàsic  
  
1. Publicació de l'oferta formativa: 6 de maig.  
2. Introducció a través del sistema ITACA per part dels centres docents de les dades corresponents a les previsions de l'alumnat que repeteix, promociona, etcètera, necessàries per a la determinació d'unitats i vacants de llocs escolars: del 20 al 27 de juny.  
3. Les vacants definitives es publicaran el 5 de juliol, en la mateixa web.  
4. Presentació telemàtica de sol·licituds d'admissió per a cicles de Formació Professional de grau bàsic: del 19 al 29 de maig tots dos inclusivament.  
5. Importació de les sol·licituds per part dels centres de les sol·licituds gravades en el telemàtic: del 30 de maig al 9 de juny  
6. Comprovació de duplicitats: del 10 al 15 de juny.  
7. Presentació de l'informe de proposta de l'equip educatiu en el centre sol·licitat si correspon segons l'apartat nové: fins al 30 de juny. Els centres gravaran les dades dels RA fins a l'1 de juliol.  
8. Elaboració i publicació de les llistes provisionals d'admesos en els centres: 6 de juliol.  
9. Presentació de reclamacions de manera telemàtica a les llistes provisionals: del 6 fins al 8 de juliol.  
10. Resolució pels centres d'aquestes reclamacions del 7 al 12 de juliol.  
11. Publicació en els centres de les llistes definitives de l'alumnat admés: el 14 de juliol.  
12. Presentació d'al·legacions a les llistes definitives de manera telemàtica davant la comissió sectorial: del 14 fins al 18 de juliol.  
13. Resolució de les al·legacions a les llistes definitives per part de la comissió sectorial: fins al 29 de juliol.  
14. Termini de formalització de la matrícula per a l'alumnat admés en el procés d'admissió: del 15 al 21 de juliol.  
15. Període per a assignar les places vacants sobrants, així com les que es generen per renúncia  
15.1. Fase 1: des del 27 de juliol al 7 de setembre (només podran accedir les persones interessades que hagen participat en el procediment d'admissió).  
a) Els centres hauran de gestionar els cicles amb llistes d'espera fins a esgotar-les.  
b) En els cicles sense llista d'espera s'estarà al següent:  
- Fins al 28 de juliol els centres comunicaran a la Direcció General de Formació Professional i Ensenyaments de Règim Especial els cicles en els quals ja s'haguera acabat la llista d'espera.  
- Fins al 2 de setembre els centres hauran d'actualitzar tota la matrícula d'alumnat en ITACA.  
- El 5 de setembre la Direcció General de Formació Professional i Ensenyaments de Règim Especial publicarà el llistat de vacants de cicles sense llista d'espera.  
- Del 5 al 7 de setembre, els centres adjudicaran les vacants per a les persones que hagen participat en el procés d'admissió i que desitgen accedir a aquestes places.  
15.2. Fase 2: Resta de vacants: del 9 de setembre al 8 d'octubre (podrà accedir qualsevol persona interessada que complisca els requisits d'accés).  
a) Els centres hauran de gestionar els cicles amb llistes d'espera fins a esgotar-les.  
b) En els cicles sense llista d'espera s'estarà al següent:  
- Fins al 9 de setembre els centres comunicaran a la Direcció General de Formació Professional i Ensenyaments de Règim Especial els cicles en els quals ja s'haguera acabat la llista d'espera.  
- Fins al 12 de setembre els centres hauran d'actualitzar tota la matrícula d'alumnes en ITACA.  
- El 13 de setembre la Direcció General de Formació Professional i Ensenyaments de Règim Especial publicarà el llistat de vacants de cicles sense llista d'espera.  
c) Fins al 8 d'octubre, els centres amb llistes d'espera hauran de continuar gestionant-les. En cas d'esgotar alguna llista d'espera, les places vacants s'hauran d'oferir a qualsevol persona interessada, per ordre d'arribada, sempre que complisca els requisits d'accés.  
16. El 8 d'octubre serà l'últim dia per a matricular alumnat en cicles formatius de Formació Professional de Formació Professional de grau bàsic.  
  
  
  
ANNEX II  
Calendari d'admissió i matrícula per a ensenyaments de Formació Professional de grau mitjà i grau superior, per a les modalitats presencial i semipresencial  
  
1. Publicació de l'oferta formativa: 6 de maig.  
2. Introducció a través del sistema ITACA per part dels centres docents de les dades corresponents a les previsions de l'alumnat que repeteix, promociona, etcètera, necessàries per a la determinació d'unitats i vacants de llocs escolars: entre el 20 i el 27 de juny.  
3. Les vacants definitives es publicaran el 5 de juliol.  
4. Presentació telemàtica de sol·licituds d'admissió per a cicles formatius de grau mitjà i de grau superior de Formació Professional: del 19 al 29 de maig tots dos inclusivament.  
5. Validació per part dels centres de les sol·licituds gravades en el telemàtic: del 30 de maig al 9 de juny  
6. Comprovació de duplicitats: del 10 al 15 de juny.  
7. Presentació del requisit acadèmic, si correspon segons l'apartat nové, fins al 4 de juliol. Els centres gravaran les dades dels RA fins a les 15 hores del 5 de juliol.  
8. Elaboració i publicació de les llistes provisionals d'admesos en els centres: 11 de juliol.  
9. Presentació de reclamacions a les llistes provisionals: de l'11 fins al 13 de juliol.  
10. Els centres resoldran aquestes reclamacions del 12 al 18 de juliol.  
11. Publicació en els centres de les llistes definitives de l'alumnat admés: el 21 de juliol.  
12. Presentació d'al·legacions de manera telemàtica davant la comissió sectorial: del 21 al 25 de juliol.  
13. Resolució de les al·legacions a les llistes definitives per part de la comissió sectorial: fins al 10 d'agost.  
14. Termini de formalització de matrícula per a l'alumnat admés en el procés d'admissió: del 22 al 29 de juliol.  
15. Període per a assignar les places vacants sobrants:  
15.1. Fase 1: del 6 al 15 de setembre (només podran accedir les persones interessades que hagen participat en el procediment d'admissió).  
a) Els centres hauran de gestionar els cicles amb llistes d'espera fins a esgotar-les.  
b) En els cicles sense llista d'espera s'estarà al següent:  
- Fins al 7 de setembre els centres comunicaran a la Direcció General de Formació Professional i Ensenyaments de Règim Especial els cicles en els quals ja s'haguera acabat la llista d'espera.  
- Fins al 7 de setembre els centres hauran d'actualitzar tota la matrícula d'alumnat en ITACA.  
- El 8 de setembre la Direcció General de Formació Professional i Ensenyaments de Règim Especial publicarà el llistat de vacants de cicles sense llista d'espera.  
- Del 9 al 13 de setembre, els centres adjudicaran les vacants per a les persones que hagen participat en el procés d'admissió i que desitgen accedir a aquestes places.  
15.2. Fase 2: Resta de vacants: del 14 de setembre al 8 d'octubre (podrà accedir qualsevol persona interessada que complisca els requisits d'accés).  
a) Els centres hauran de gestionar els cicles amb llistes d'espera fins a esgotar-les.  
b) En els cicles sense llista d'espera s'estarà al següent:  
- Fins al 15 de setembre els centres comunicaran a la Direcció General de Formació Professional i Ensenyaments de Règim Especial els cicles en els quals ja s'haguera acabat la llista d'espera.  
- Fins al 15 de setembre els centres hauran d'actualitzar tota la matrícula d'alumnes en ITACA.  
- El 16 de setembre la Direcció General de Formació Professional i Ensenyaments de Règim Especial publicarà el llistat de vacants de cicles sense llista d'espera.  
c) Fins al 8 d'octubre, els centres amb llistes d'espera hauran de continuar gestionant-les. En cas d'esgotar alguna llista d'espera, les places vacants s'hauran d'oferir a qualsevol persona interessada, per ordre d'arribada, sempre que complisca els requisits d'accés.  
16. El 8 d'octubre serà l'últim dia per a matricular a l'alumnat en cicles formatius de Formació Professional de grau mitjà i grau superior.  
  
  
  
  
ANNEX III  
Calendari d'accés, admissió i matrícula per als programes formatius de qualificació bàsica  
  
1. Publicació de l'oferta formativa: 17 de juny.  
2. Introducció a través del sistema ITACA per part dels centres educatius públics i les entitats amb programes subvencionats amb fons públics, de les dades corresponents a les previsions de l'alumnat que repeteix, promociona, etcètera, necessàries per a la determinació d'unitats i vacants de llocs escolars: del 20 al 27 de juny.  
  
3. Publicació de vacants existents en els centres educatius, així com en les entitats, per al procés d'admissió de l'alumnat: el 4 de juliol.  
  
4. Presentació telemàtica de sol·licituds d'admissió per a programes formatius de qualificació bàsica: del 4 al 10 de juliol tots dos inclusivament.  
5. Importació per part dels centres de les sol·licituds gravades en el telemàtic: 11 i 12 de juliol.  
6. Comprovació de duplicitats: del 12 al 13 de juliol.  
7. Elaboració i publicació de les llistes provisionals de l'alumnat admés en els centres i entitats: 15 de juliol.  
8. Presentació de reclamacions a les llistes provisionals, de manera telemàtica segons s'indica en l'apartat sisé d'aquesta resolució: del 15 al 19 de juliol.  
9. Els centres resoldran aquestes reclamacions del 18 al 21 de juliol.  
10. Publicació en els centres de les llistes definitives de l'alumnat admés: el 25 de juliol.  
11. Presentació d'al·legacions davant la comissió sectorial, de manera telemàtica: del 25 al 27 de juliol.  
12. Resolució de les al·legacions a les llistes definitives per part de la comissió sectorial: fins al 10 d'agost.  
13. Termini de formalització de matrícula per a l'alumnat admés en el procés ordinari: del 26 al 28 de juliol.  
14. Termini de formalització de matrícula per a cobrir les places vacants per renúncia per a l'alumnat que ha participat en el procés d'admissió: de l'1 al 5 de setembre.  
  
  
  
ANNEX IV  
Calendari d'admissió i matrícula per a ensenyaments de Formació Professional de grau bàsic dirigits a persones beneficiàries del Pla d'ocupació juvenil  
  
1. Publicació de l'oferta formativa: 17 de maig.  
2. Introducció a través del sistema ITACA per part dels centres educatius públics de les dades corresponents a les previsions de l'alumnat que repeteix, promociona, etcètera, necessàries per a la determinació d'unitats i vacants de llocs escolars: del 20 al 27 de juliol.  
  
3. Publicació de vacants existents en els centres educatius: el 4 de juliol  
4. Presentació telemàtica de sol·licituds d'admissió per a cicles de Formació Professional de grau bàsic dirigits a persones beneficiàries del Pla d'ocupació juvenil i de la documentació corresponent en el centre que se sol·liciten primera opció: del 4 al 10 de juliol tots dos inclusivament.  
5. Importació per part dels centres de les sol·licituds gravades en el telemàtic: 11 i 12 de juliol  
6. Comprovació de duplicitats: del 12 al 13 de juliol.  
7. Elaboració i publicació per part dels centres de les llistes provisionals d'admesos: 18 de juliol.  
8. Presentació de reclamacions, de manera telemàtica segons s'indica en l'apartat huité d'aquesta resolució, a les llistes provisionals: del 18 al 20 de juliol.  
9. Els centres resoldran aquestes reclamacions del 19 al 21 de juliol.  
10. Publicació en els centres de les llistes definitives de l'alumnat admés: el 22 de juliol.  
11. Presentació de reclamacions a les llistes definitives davant la Comissió Sectorial, de manera telemàtica: del 22 al 26 de juliol.  
12. Resolució de les reclamacions a les llistes definitives per part de la Comissió Sectorial de Formació Professional: fins al 10 d'agost.  
  
13. Termini de formalització de matrícula per a l'alumnat admés: del 25 al 28 de juliol.  
14. Termini de formalització de matrícula per a cobrir les places vacants per renúncia per a l'alumnat que ha participat en el procés d'admissió: de l'1 al 5 de setembre.  
  
  
  
ANNEX V  
Calendari d'admissió i matrícula en els Cursos d'Especialització  
  
1. Publicació de l'oferta formativa per al curs 2022-2023 dels cursos d'especialització: el 6 de maig.  
2. Presentació telemàtica de sol·licituds, del 19 al 28 de maig tots dos inclusivament, juntament amb la documentació necessària per a poder accedir als Cursos d'Especialització si ja es disposa d'ella.  
3. Importació per part de la Direcció General de Formació Professional i Ensenyaments de Règim Especial de les sol·licituds gravades en l'assistent telemàtic: 30 i 31 de maig.  
4. Comprovació de duplicitats per la Direcció General de Formació Professional i Ensenyaments de Règim Especial: del 13 al 17 de juny.  
  
5. Del 29 de juny al 5 de juliol. Període per a presentar telemàticament el requisit d'accés als cursos sol·licitats per als qui que obtinguen la titulació requerida en el present curs: fins al 5 de juliol  
6. Elaboració i publicació de les llistes provisionals d'admesos i no admesos, el 18 de juliol.  
7. Presentació de reclamacions a les llistes provisionals: del 18 al 20 de juliol.  
8. Resolució de reclamacions del 19 al 25 de juliol.  
9. Publicació de les llistes definitives de l'alumnat admés i no admés: el 26 de juliol.  
10. Presentació de reclamacions a les llistes definitives: del 26 al 28 de juliol.  
11. Resolució de les reclamacions a les llistes definitives: fins al 5 de setembre.  
12. Termini de formalització de matrícula per a l'alumnat admés: del 12 al 16 de setembre.  
13. Termini de formalització de matrícula per a cobrir les places vacants per renúncia per a l'alumnat que ha participat en el procés d'admissió: del 19 al 23 de setembre.  
14. El curs començarà l'1 d'octubre de 2022, havent d'haver finalitzat el 15 de juny de 2023.  
  
  
ANNEX VI  
Resum del calendari d'admissió i matrícula de l'alumnat en els ensenyaments de Formació Professional de grau bàsic, de grau mitjà i de grau superior, Programes Formatius de Qualificació Bàsica, en centres públics i centres privats sostinguts amb fons públics, en els Cursos d'Especialització i cicles de Formació Professional de grau bàsic dirigits a beneficiaris del Pla d'ocupació juvenil en centres públics, per al curs 2022-2023.  
  
 Publicació oferta formativa Presentació sol·licituds Duplicitats Requisit acadèmic Publicació de Vacants Llistes provisionals Reclamacions davant la direcció o titularitat del centre Llistes definitives Reclamacions davant la comissió d'escolarització Matrícula  
  
- Grau mitjà  
- Grau superior 6 maig 19 al 29 de maig 10 al 15 de juny Fins al 4 de juliol 5 de juliol 11 de juliol 11 al 13 de juliol 21 de juliol 21 al 25 de juliol 22 al 29 de juliol  
  
- Grau bàsic 6 maig 19 al 29 de maig 10 al 15 de juny Fins al 30 de juny 5 de juliol 6 de juliol 6 al 8 de juliol 14 de juliol 14 al 18 de juliol 15 al 21 de juliol  
  
- Grau bàsic  
2a oportunitat 1 juny 4 al 10 de juliol 12 al 13 de juliol 4 de juliol 18 de juliol 18 al 20 de juliol 22 de juliol 22 al 26 de juliol 26 al 28 de juliol  
  
- Programes formatius qualificació bàsica 17 juny 4 al 10 de juliol 12 al 13 de juliol 4 de juliol 15 de juliol 15 al 19 de juliol 25 de juliol 25 al 27 de juliol 26 al 28 de juliol  
  
Cursos d'Especialització 6 maig 19 al 29 de maig 13 al 17 de juny Fins al 5 de juliol 18 de juliol 18 al 20 de juliol 26 juliol 26 al 28 de juliol 12 al 15 setembre  
  
  
  
  
\* \* \* \* \* \* \*  
  
  
  
ANEXO VI  
Resumen del calendario de admisión y matrícula del alumnado en las enseñanzas de Formación Profesional de grado básico, grado medio y grado superior, Programas Formativos de Cualificación Básica, en centros públicos y centros privados sostenidos con fondos públicos, en los Cursos de Especialización y ciclos de Formación Profesional de grado básico dirigidos a beneficiarios del Plan de ocupación juvenil en centros públicos, para el curso 2022-2023.  
  
 Publicación oferta formativa Presentación solicitudes Duplicidades Requisito académico Publicación de Vacantes Listas provisionales Reclamaciones ante la dirección o titularidad del centro Listas definitivas Reclamaciones ante la comisión de escolarización Matrícula  
  
- Grado medio  
- Grado superior 6 mayo 19 al 29 de mayo 10 al 15 de junio Hasta el 4 de julio 5 de julio 11 de julio 11 al 13 de julio 21 de julio 21 al 25 de julio 22 al 29 de julio  
  
- Grado básico 6 mayo 19 al 29 de mayo 10 al 15 de junio Hasta el 30 de junio 5 de julio 6 de julio 6 al 8 de julio 14 de julio 14 al 18 de julio 15 al 21 de julio  
  
- Grado básico  
2a oportunidad 1 junio 4 al 10 de julio 12 al 13 de julio 4 de julio 18 de julio 18 al 20 de julio 22 de julio 22 al 26 de julio 26 al 28 de julio  
  
- Programas formativos cualificación básica 17 junio 4 al 10 de julio 12 al 13 de julio 4 de julio 15 de julio 15 al 19 de julio 25 de julio 25 al 27 de julio 26 al 28 de julio  
  
Cursos de Especialización 6 mayo 19 al 29 de mayo 13 al 17 de junio Hasta el 5 de julio 18 de julio 18 al 20 de julio 26 julio 26 al 28 de julio 12 al 15 septiembre